Piemont
Piemont es una region del Nòrd-oèst d'Itàlia que caup la màger part de las Valadas Occitanas e dels occitans d'aquel estat.
La capitala n'es Turin.

Geografia 

Piemont fa partit de la region naturala de la plana de Pò, a costat de Lombardia, de Venèt, d'Emília e Romanha e de Trentin-Aut Adige.

Piemont es enrodat, sus tres costats, per los Aups, inclusent Vísol al pè del qual Pò a la font, e lo mont Ròse. La geografia de Piemont es la d'un territòri mai que mai montanhós (à 43,3 %) mas que comporta tanben de vasts espacis de còlas (30,3 % del territòri e de planas (26,4 %). Piemont es la segonda pus granda region d'Itàlia, après Sicília, en termes de superfícia, sus las vint regions que compta lo país. Son territòri cobrís mai que mai la part superiora del bacin de Pò, que nais a l'oèst de la region, e es lo pus important flume italian. Pò reculhís l'aiga venent dels rius comprés dins lo bacin Aups e Apenins qu'enrodan los tres costats de Piemont.
Piemont es sempre estat una region rica d'Itàlia, breç de l'industria  (Fiat, Agnelli), comparat al sud del país (Polhas, Sicile). Uèi, la major part de la populacion es activa dins los servicis.

Administracion 

Piemont es  devesit en set províncias e una vila metropolitana (portant lo nom del capluòc) :

Piemont
Region d'Itàlia